 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ ጥልያን ኣብ ነቑጣታት መቆጻጸሪ ኮሮናቫይረስ ጽኑዕ ምክትታል ትገብር ኣላ 23 ለካቲት 2020 ምንጪ ስእሊ, EPA ኣብ ኤውሮጳ ንዝዝርጋሕ ኮሮናቫይረስ ንምቁጽጻር ጸኑዕ ስጉምቲ ከምዝወሰደት ቀዳማይ ሚኒስተር ጂሶፐ ኮንተ ሓቢሩ ትማሊ ቀዳም ኣብ ኢጣልያ ቁጽሪ ሕሙማን ኮሮና ቫይረስ 79 ከምዘበጽሐ ተሓቢሩ እቲ ስጉምቲ ክልተ ኢጣልያውን ድሕሪ ምማቶም እዩ ጸኒዑ ካልኦት ሓያሎ በቲ ሕማም ተለኺፎም ከይኮኑ ዝተጠርጠሩ ኣብ ዞባ ሎምባርድያን ቨኒቶን ተወሺቦም ኣለው ሚስተር ኮንተ ፍሉይ ፍቓድ ዘይብሉ ናብቲ ጥርጡራት ተወሺቦሙሉ ዘለው ቦታ ክኣቱን ክወጽእን ከምዘይፍቀድ ሓቢሩ ኣብቲ ከባቢ ኣብያተ ትምህርትን ጋንታታት ስፖርትን ስሩዕ ንጥፈታተን ደው ከምዘበላን ሓያሎ ኣብ ምድብ ኤ ዝጻወታ ጋንታታት ናይ ሎሚ ሰንበት መደበን ከምዝሰረዘኦን ተፈሊጡ ኣገዳሲ እንተኾይኑ ነቲ ምቁጽጻር ከጽንዑ ሃገራዊ ሰራዊት ኣብ ስራሕ ከምዝዋፈሩ ተሓቢሩ ሃገራት ኣፍሪቃ ኮሮናቫይረስ ንምምካት ድሉዋት ድየን? 